# Tomboy užrašinės vadovas

Tomboy yra paprasta darbo aplinkos užrašų programa, turinti daugybę funkcijų, skirtų padėti tvarkyti jūsų mintis, pvz., rašybos tikrinimas, paryškinimas, automatiškai susisiejančios nuorodos, sąrašai, stilizavimas šriftais, sparti prieiga naudojant raštelių turinį, taip pat priedai, papildantys Tomboy galimybes...

2009
Alex Graveley
2009
Brent Smith
2009
Free Software Foundation
2009
Boyd Timothy
2009
Sandy Armstrong
2009
Paul Cutler
2009 m.
Aurimas Černius (aurisc4@gmail.com)
2010 m.
Žygimantas Beručka (zygis@gnome.org)
GNOME Dokumentacijos Projektas
Alex
Graveley
GNOME Dokumentacijos Projektas

    alex@beatniksoftware.com

Brent
Smith
GNOME Dokumentacijos Projektas

    gnome@nextreality.net

Boyd
Timothy
GNOME Dokumentacijos Projektas

    btimothy@gmail.com

Sandy
Armstrong
GNOME Dokumentacijos Projektas

    sanfordarmstrong@gmail.com

Paul
Cutler
GNOME Dokumentacijos Projektas

    pcutler@foresightlinux.org

Tomboy vadovas 2.1
2009-03-23

Paul Cutler

GNOME Dokumentacijos Projektas

Tomboy vadovas 4.0
2008-03-07

Paul Cutler

GNOME Dokumentacijos Projektas

Tomboy vadovas 3.0
2007-09-13

Sandy Armstrong

GNOME Dokumentacijos Projektas

Tomboy vadovas 2.0
2007-02-28

Boyd Timothy

GNOME Dokumentacijos Projektas

Šis vadovas aprašo Tomboy versiją 0.14.0

## Grįžtamasis ryšys

Norėdami pranešti apie klaidą ar pateikti pasiūlymą dėl Tomboy arba šio vadovo, sekite nurodymus, pateiktus GNOME grįžtamojo ryšio puslapyje.

## Įvadas

### Užrašų programa

Tomboy – tai užrašų programa, skirta GNOME darbo aplinkos, Microsoft Windows ir Mac OS X sistemoms. Ji yra paprasta naudoti ir leidžia jums tvarkyti savo mintis ir kasdieninę informaciją. Tomboy yra keletas naudingų redagavimo funkcijų, padedančių jums derinti savo užrašus:

- Ieškomo teksto paryškinimas

- Integruotas rašybos tikrinimas

- Automatinis žiniatinklio ir elektroninio pašto adresų nuorodų kūrimas

- Atšaukimo ir pakartojimo palaikymas

- Šriftų stiliaus ir dydžio keitimas

- Sąrašai su punktais

Tomboy yra pasiekiama GNOME skydelyje, užduočių juostoje Microsoft Windows sistemoje arba paleisties juostoje Mac OS X sistemoje. Norėdami paleisti Tomboy automatiškai, kai prisijungiate prie GNOME, žiūrėkite .

## Pradžia

### Tomboy įdėjimas į GNOME skydelį

Norėdami pridėti Tomboy GNOME skydelyje, spustelėkite dešiniuoju pelės klavišu skydelyje ir pasirinkite Įdėti į skydelį. Pridėjimo dialoge pažymėkite „Tomboy užrašai“ ir spustelėkite Pridėti. Turėtumėte pamatyti geltoną piktogramą, žyminčią Tomboy. Skydelio piktograma yra pavaizduota .

Tomboy yra automatiškai pridedama užduočių juostoje Microsoft Windows bei paleidimo juostoje Mac OS X sistemoje.

### Raštelių kūrimas

Sėkmingai pridėję Tomboy skydelyje, jūs galite kurti naujus raštelius šiais būdais.

Norėdami sukurti naują raštelį naudodami pelę:

1. Spustelėkite Tomboy piktogramą GNOME skydelyje arba Windows užduočių juostoje. Išsiskleis meniu.

2. Pasirinkite meniu punktą Sukurti naują raštelį.

Norėdami sukurti naują raštelį naudodami klaviatūrą:

1. Išskleiskite Tomboy meniu naudodami klavišų kombinaciją Alt F12.

2. N klavišo paspaudimu pasirinkite meniu punktą Sukurti naują raštelį.

### Raštelių redagavimas

Sukūrus naują raštelį atsivers naujas langas pavadinimu `Naujas raštelis N`. Raštelio viršuje yra įrankių juosta su keliais mygtukais ir tekstas. Žemiau yra raštelio turinio vieta. Tai parodyta .

Raštelis gali būti redaguojamas spustelėjus turinyje ir klaviatūrą įvedant ar pašalinant informaciją. Pirmoji eilutė yra laikoma raštelio pavadinimu. Pagal numatytuosius nustatymus šis pavadinimas yra `Naujas raštelis N`. Pavadinimas gali būti pakeistas spustelėjus turinyje pirmojoje eilutėje ir klaviatūrą įvedant naują pavadinimą. Pagal numatytuosius parametrus, sukūrus naują raštelį suaktyvinama turinio sritis, kad galėtumėte nedelsiant redaguoti raštelį ir nereikėtų turinio srities papildomai spustelėti pele.

Įrankių juostos, esančios kiekviename raštelyje, naudojimas aprašytas .

#### Numatytasis langas naujam rašteliui

### Turinys

Norėdami apžvelgti visus Tomboy esančius raštelius, skydelio meniu pasirinkite punktą Ieškoti visuose rašteliuose. Pagal numatytuosius nustatymus Ieškoti visuose rašteliuose dialogas rodys raštelius tokia tvarka, kad paskutiniai redaguoti rašteliai butų viršuje. Spustelėkite stulpelių Raštelis arba Paskutinis pakeitimas antraštes, jei norite pakeisti rikiavimo tvarką. Spustelėkite stulpelio pavadinimą dar kartą norėdami apversti rikiavimo tvarką.

Raštelius galite surasti įvesdami tekstą į paieškos lauką lange Ieškoti visuose rašteliuose. Raštelių sąrašas bus automatiškai atnaujintas ir rodys tik raštelius, kuriuose yra ieškomas tekstas.

Norėdami atverti raštelį lange Ieškoti visuose rašteliuose, atlikite vieną iš šių veiksmų:

1. Dukart spustelėkite raštelį.

2. Pažymėkite raštelį pasirinkdami jį ir pasirinkite meniu Failas esantį punktą Atverti.

3. Dešiniuoju pelės mygtuku spustelėkite raštelį ir atsiradusiame meniu pasirinkite punktą Atverti.

4. Pažymėkite raštelį jį pasirinkdami ir paspauskite klavišų kombinaciją Ctrl O.

## Darbas su rašteliais

Rašteliai redaguojami pagrindiniame kiekvieno raštelio lange. Įrankių juosta kiekvieno raštelio viršuje leidžia stilizuoti ir atlikti kitus su rašteliu susijusius veiksmus. Toliau apžvelgsime kiekvieną įrankių juostos elementą.

### Paieška

Spustelėjus mygtuką Ieškoti raštelių bus atvertas langas Ieškoti visuose rašteliuose, aprašytas anksčiau ().

### Susiejimas

Mygtukas Susieti leidžia esamame raštelyje sukurti saitą į naują raštelį. Pavyzdžiui, jei jūsų raštelyje yra frazė Egzaminas, galite pažymėti šį tekstą pele ir spustelėti mygtuką Susieti, taip sukurdami naują raštelį pavadinimu Egzaminas. Esamame raštelyje taip pat bus sukurtas saitas, kurį spustelėjus bus atverstas naujasis raštelis Egzaminas.

Pakeitus raštelio pavadinimą atnaujinami kituose rašteliuose esantys saitai. Tokiu būdu užtikrinama, kad pervadinant raštelį neatsirastų sugadintų saitų.

### Tekstas

Formatuoti tekstą rašteliuose galima mygtuku Teksto savybės. Mygtuku Teksto savybės atveriamas, kuriame yra keletas parinkčių. Toliau paaiškinsime kiekvieną meniu punktą.

Atšaukti

  Veiksmas Atšaukti Tomboy programoje galimas dėl šio meniu punkto. Atšaukimo funkcija leidžia panaikinti dabartinio seanso metu atliktus raštelio pakeitimus. Norėdami atšaukti paskutinį pakeitimą klaviatūra, naudokite standartinę klavišų kombinaciją Vald Z.

Pakartoti

  Funkcija Pakartoti yra naudojama norint grąžinti pakeitimus, atšauktus naudojant funkciją Atšaukti. Norėdami pakartoti paskutinį pakeitimą klaviatūra, naudokite standartinę klavišų kombinaciją Lyg2 Vald Z.

Pusjuodis

  Norėdami tekstą raštelyje parašyti pusjuodį, pirmiausia pažymėkite keistiną teksto dalį. Tuomet pasirinkite meniu punktą Pusjuodis iš meniu Teksto savybės. Jūs taip pat galite pažymėję teksto dalį naudoti klavišų kombinaciją Vald B.

Kursyvas

  Norėdami tekstą raštelyje parašyti kursyvų, pirmiausia pažymėkite keistiną teksto dalį. Tuomet pasirinkite meniu punktą Kursyvas iš meniu Teksto savybės. Jūs taip pat galite pažymėję teksto dalį naudoti klavišų kombinaciją Vald I.

Perbrauktas

  Perbrauktas stilius per tekstą nubrėžia liniją. Norėdami perbraukti tekstą, pažymėkite teksto dalį ir pasirinkite meniu punktą Perbrauktas iš meniu Teksto savybės. Jūs taip pat galite pažymėję teksto dalį naudoti klavišų kombinaciją Vald S.

Paryškintas

  Paryškintas stilius suteikia tekstui geltoną foną. Norėdami paryškinti tekstą, pažymėkite teksto dalį ir pasirinkite meniu punktą Paryškintas iš meniu Teksto savybės. Jūs taip pat galite pažymėję teksto dalį naudoti klavišų kombinaciją Vald H.

Fiksuoto pločio

  Fiksuoto pločio stilius nustato tekstui fiksuoto pločio šriftą. Norėdami pakeisti esamą tekstą, pirmiausia pažymėkite keistiną teksto dalį. Tuomet pasirinkite punktą Fiksuoto pločio iš meniu Teksto savybės. Jūs taip pat galite pažymėti punktą Fiksuoto pločio iš meniu Teksto savybės prieš pradėdami rašyti, tuomet jūsų rašomas tekstas bus fiksuoto pločio.

  Meniu punktą Fiksuoto pločio įgalina Fiksuoto pločio priedas. Daugiau informacijos apie priedus galite rasti skyriuje .

Šrifto dydis

  Šioje meniu dalyje yra keturi punktai:

  - Mažas
  - Normalus
  - Didelis
  - Milžiniškas
  . Kiekvienas iš jų atitinka tam tikrą šrifto dydį, naudotiną raštelyje pažymėtam tekstui. Norėdami pakeisti šrifto dydį, pažymėkite teksto dalį ir pasirinkite vieną iš
  - Mažas
  - Normalus
  - Didelis
  - Milžiniškas
  punktų iš meniu Teksto savybės.
Punktai

  Pasirinkite punktą Punktai meniu Teksto savybės, jei norite pradėti ar užbaigti punktų sąrašą. Jei žymiklis yra punktų sąrašo viduje, bus įjungtos

  - Padidinti įtrauką
  - Sumažinti įtrauką
  parinktys.

  Žymikliui esant punktų sąrašo eilutėje, pasirinkite meniu punktą Padidinti įtrauką, jei norite pastumti eilutę į dešinę, arba punktą Sumažinti įtrauką, jei norite pastumti eilutę į kairę.

  Daugiau informacijos apie punktus rasite skyriuje .

Rasti šiame raštelyje

  Naudokite tai norėdami rasti tekstą esamame raštelyje. Raštelio apačioje atsiras nedidelė paieškos juosta. Norėdami atverti paieškos juostą klaviatūra, naudokite standartinę klavišų kombinaciją Ctrl F.

  Įveskite ieškomą tekstą. Įvedus tekstą atitikmenys bus paryškinti. Spustelėkite mygtuką Kitas ir bus paryškintas kitas atitikmuo ir žymiklis perkeltas prie jo. Spustelėkite Ankstesnis, jei norite grįžti prie ankstesnio atitikmens.

  Norėdami užverti paieškos juostą, spustelėkite X (užvėrimo mygtuką) juostos kairėje arba paspauskite klavišą Escape.

### Įrankiai (krumpliaračių piktograma)

Mygtukas Įrankiai žymimas piktograma . Spustelėjus piktogramą Įrankiai įrankių juostoje, bus atvertas meniu, kuriame yra šie elementai:

Sinchronizuoti raštelius

  Pasirinkite šią parinktį, jei norite sinchronizuoti raštelius su centriniu serveriu. Daugiau informacijos rasite skyriuje .

Kur yra saitai į čia?

  Šis punktas leidžia greitai pamatyti, kokiuose kituose rašteliuose yra saitų į esamą raštelį. Šią savybę suteikia Backlinks priedas. Daugiau informacijos rasite skyriuje .

Eksportas į HTML

  Jūs galite sukurti HTML (Hiperteksto žymėjimo kalbos) dokumentą iš vieno ar daugiau raštelių pasirinkdami šį punktą. Daugiau informacijos galite rasti skyriuje .

Spausdinti

  Pasirinkite šį punktą, jei norite spausdinti esamą raštelį. Jums bus pateiktas standartinis GNOME spausdinimo dialogas.

Priklausomai nuo į Tomboy įdiegtų priedų, jūsų meniu Įrankiai gali būti daugiau ar mažiau elementų.

### Ištrinti

Spustelėjus mygtuką Ištrinti, bus parodytas dialogas, klausiantis, ar jūs tikrai norite nedelsiant ištrinti raštelį ir visą jo turinį. Spustelėkite mygtuką Ištrinti, jei norite pašalinti raštelį, arba mygtuką Atšaukti, jei norite atšaukti veiksmą. Saitai į šį raštelį kituose rašteliuose vis dar bus, tačiau juos paspaudus raštelis bus sukurtas iš naujo.

## Skydelio meniu

Tomboy laiko paskutinius naudotus raštelius greitai pasiekiamus per meniu, atveriamą spustelėjus Tomboy piktogramą GNOME skydelyje, užduočių juostoje Microsoft Windows sistemoje arba paleidimo juostoje Mac OS X sistemoje.

### Raštelių prisegimas

Jei norite, kad raštelis visą laiką būtų pasiekiamas skydelio meniu, nepriklausomai nuo to, kada paskutinį kartą jį atvėrėte, jūs galite jį „prisegti“ prie meniu spustelėdami smeigtuko piktogramą. Rašteliuose, prisegtuose prie skydelio meniu, yra tokios smeigtuko piktogramos: . Rašteliuose, kurie nėra prisegti prie skydelio meniu, yra tokias smeigtuko piktogramos: .

#### Tomboy skydelio meniu

## Sąrašai su punktais

### Pradėti punktų sąrašą

Jūs galite pradėti punktų sąrašą šiais būdais:

1. Pasirinkti meniu punktą Punktai iš meniu Tekstas.

2. Pradėti eilutę vienu minuso simboliu (-), parašyti tekstą iškart po minuso ir paspausti Enter.

### Baigti punktų sąrašą

Užbaikite punktų sąrašą vienu iš šių būdų:

1. Pasirinkti meniu punktą Punktai iš meniu Tekstas.

2. Paspauskite Enter tuščioje punkto eilutėje.

3. Spustelėkite meniu punktą Sumažinti įtrauką meniu Tekstas tol, kol aktyvi eilutė nebebus punktų sąrašo dalis.

4. Spauskite klavišų kombinaciją Lyg2 Tab tol, kol aktyvi eilutė nebebus punktų sąrašo dalis.

### Padidinti įtrauką

Norėdami padidinti eilutės įtrauką punktų sąraše pele:

- Pasirinkite meniu punktą Padidinti įtrauką meniu Tekstas.

Norėdami padidinti eilutės įtrauką punktų sąraše klaviatūra:

- Spauskite Tab klavišą.

### Sumažinti įtrauką

Norėdami sumažinti įtrauką punktų sąraše pele:

- Pasirinkite meniu punktą Sumažinti įtrauką meniu Tekstas.

Norėdami sumažinti eilutės įtrauką punktų sąraše klaviatūra:

- Spauskite klavišų kombinaciją Lyg2 Tab.

## Darbas su užrašinėmis

Užrašinės leidžia sugrupuoti tarpusavyje susijusius raštelius. Jūs galite pridėti raštelį užrašinėje lange „Ieškoti visuose rašteliuose“ arba tiesiogiai pačiame raštelyje.

### Užrašinių kūrimas

Jūs galite sukurti naują užrašinę šiais būdais:

1. Spustelėkite Tomboy piktogramą GNOME skydelyje, užduočių juostoje Microsoft Windows sistemoje arba paleidimo juostos MacOS X sistemoje. Bus atvertas meniu

2. Pasirinkite Užrašinės Nauja užrašinė.

3. Įveskite naujos užrašinės pavadinimą.

#### Sukurkite naują užrašinę naudodamiesi Tomboy užrašų piktograma GNOME skydelyje, užduočių juostoje Microsoft Windows sistemoje arba paleidimo juostoje Mac OS X sistemoje

Norėdami sukurti naują užrašinę dialoge „Ieškoti visuose rašteliuose“:

1. Atverkite Ieškoti visuose rašteliuose pasirinkdami jį spustelėję Tomboy piktogramą GNOME skydelyje, užduočių juostoje Microsoft Windows sistemoje arba paleidimo juostoje Max OS X sistemoje arba spustelėkite „Ieškoti“ atvertame raštelyje.

2. Naudodami pelę spustelėkite dešinį klavišą kairiajame polangyje ir pasirinkite Nauja užrašinė.

3. Įveskite naujos užrašinės pavadinimą.

4. Atvertame Ieškoti visuose rašteliuose pasirinkite Failas Užrašinės Nauja Užrašinė.

5. Įveskite naujos užrašinės pavadinimą.

#### Sukurkite naują užrašinę iš „Ieškoti visuose rašteliuose“

### Raštelių pridėjimas užrašinėje

Norėdami pridėti raštelių užrašinėje, tą galite padaryti dialoge Ieškoti visuose rašteliuose arba tiesiogiai pačiame raštelyje.

Norėdami perkelti egzistuojantį raštelį iš „Ieškoti visuose rašteliuose“ dialogo:

1. Atverkite Ieškoti visuose rašteliuose pasirinkdami jį spustelėję Tomboy piktogramą GNOME skydelyje, užduočių juostoje Microsoft Windows sistemoje arba paleidimo juostoje Max OS X sistemoje arba spustelėkite „Ieškoti“ atvertame raštelyje.

2. Pele nuvilkite raštelį (-ius) į užrašinę kairėje.

Rašydami raštelį jūs galite jį tiesiogiai pridėti į egzistuojančia užrašinę spustelėdami mygtuką Užrašinė. MygtukU .

#### Raštelio pridėjimas užrašinėje

### Užrašinių šablonų kūrimas

Sukūrę užrašinę jūs galite sukurti raštelio šabloną kiekvienam naujam rašteliui, kurį sukursite šioje užrašinėje.

1. Atverkite Ieškoti visuose rašteliuose pasirinkdami jį spustelėję Tomboy piktogramą GNOME skydelyje, užduočių juostoje Microsoft Windows sistemoje arba paleidimo juostoje Max OS X sistemoje arba spustelėkite „Ieškoti“ atvertame raštelyje.

2. Spustelėkite dešiniuoju pelės klavišu sukurtą užrašinę ir pasirinkite Atverti raštelio šabloną.

3. Bus atvertas raštelis, kuris bus naudojamas kaip šablonas. Bet koks tekstas įrašytas į šį raštelį atsiras visuose šioje užrašinėje sukurtuose rašteliuose. Sukurkite naują raštelį užrašinėje spustelėdami dešiniuoju pelės klavišu užrašinę ir pasirinkdami punktą Naujas raštelis.

#### Raštelio šablono sukūrimas

### Užrašinės trynimas

Ištrynus užrašinę joje esantys rašteliai nebus ištrinti. Tai padarius rašteliai nebus susieti su jokia užrašine ir bus matomi pasirinkus Neįkelti rašteliai lange Ieškoti visuose rašteliuose.

Jūs galite ištrinti savo sukurtą užrašinę šiais būdais:

Norėdami ištrinti užrašinę pele:

1. Atverkite Ieškoti visuose rašteliuose pasirinkdami jį spustelėję Tomboy piktogramą GNOME skydelyje, užduočių juostoje Microsoft Windows sistemoje arba paleidimo juostoje Max OS X sistemoje arba spustelėkite „Ieškoti“ atvertame raštelyje.

2. Dešiniuoju pelės mygtuku spustelėkite savo sukurtą užrašinę ir pasirinkite Ištrinti užrašinę.

#### Užrašinės trynimas

Norėdami ištrinti užrašinę meniu Ieškoti visuose rašteliuose, atverkite Ieškoti visuose rašteliuose spustelėdami Tomboy piktogramą GNOME skydelyje, užduočių juostoje Microsoft Windows sistemoje arba paleidimo juostoje Mac OS X sistemoje.

1. Kairiuoju pelės mygtuku spustelėkite pageidaujamą ištrinti užrašinę.

2. Meniu pasirinkite Keisti Ištrinti užrašinę

## Raštelių sinchronizavimas

Tomboy turi galimybę sinchronizuoti jūsų raštelius tarp keleto kompiuterių centrinio serverio pagalba.

### Raštelių sinchronizavimo nustatymas

Jūs galite nustatyti raštelių sinchronizavimo parinktis dialoge Tomboy nustatymai kortelėje Sinchronizavimas. Numatytasis konfliktų valdymo tipas gali būti nustatytas spustelėjus mygtuką Sudėtingesni....

#### Tomboy sinchronizavimo parinktys

#### Nustatyti raštelių sinchronizavimo tarnybą (WebDAV)

Norint sinchronizuoti raštelius naudojant WebDAV serverį, jums reikia turėti įdiegtą wdfs FUSE failų sistemą. Norėdami nustatyti FUSE savo vartotojui, žiūrėkite savo operacinės sistemos dokumentacijoje. Jums taip pat reikės įdiegti GNOME Keyring.

Pasirinkite WebDAV išskleidžiamame sąraše Tarnyba. Įveskite prisijungimo prie serverio informaciją ir spustelėkite mygtuką Išsaugoti. Dabar jūs esate pasiruošę raštelių sinchronizavimui.

#### Nustatyti raštelių sinchronizavimo tarnybą (SSH)

Norint sinchronizuoti raštelius naudojant SSH serverį, jums reikia turėti įdiegtą sshfs FUSE failų sistemą. Norėdami nustatyti FUSE savo vartotojui, žiūrėkite savo operacinės sistemos dokumentaciją. Jums taip pat reikės SSH rakto jūsų SSH serverio paskyrai, kuris turėtų būti pridėtas veikiančiai SSH tarnybai. Tai galima padaryti naudojant programą GNOME Seahorse, kuri dar yra žinoma kaip Slaptažodžiai ir el. raktai.

Rekomenduojama naudoti atskirą kompiuterį ar serverį kaip nutolusį kompiuterį laikymui sinchronizuotų raštelių, kurie yra sinchronizuojami tarp keleto kompiuterių.

Atverkite programą Slaptažodžiai ir el. raktai pasirinkdami Programos Reikmenys Slaptažodžiai ir el. raktai. Spustelėkite savo raktą ir meniu pasirinkite Darbas tinkle Nustatyti raktą saugiam prisijungimui... ir įveskite vardą arba IP adresą kompiuterio, su kuriuo norite sinchronizuoti, laukelyje Kompiuterio vardas. Įveskite vartotojo vardą nutolusiam kompiuteriui laukelyje Kompiuterio vardas: ir spustelėkite Nustatyti. Kai paprašys, įveskite slaptažodį ir nustatymas bus baigtas.

Programoje Tomboy pasirinkite SSH išskleidžiamame sąraše Tarnyba. Įveskite prisijungimo prie serverio informaciją ir spustelėkite mygtuką Išsaugoti. Aplanko kelias, nors ir neprivalomas, turi b

#### Nustatyti raštelių sinchronizavimo tarnybą (vietinis aplankas)

Jūs galite norėti sinchronizuoti raštelius vietiniame aplanke, jei tas aplankas yra pasiekiamas kitose sistemose arba jei tas aplankas yra vietinis prijungtas nutolusio serverio aplankas.

Pasirinkite Vietinis aplankas išskleidžiamame sąraše Tarnyba. Pasirinkite norimą sinchronizavimo Aplanko kelią, tuomet spustelėkite mygtuką Išsaugoti. Dabar esate pasirengę raštelių sinchronizavimui.

### Raštelių sinchronizavimas

Jūs galite sinchronizuoti raštelius bet kuriuo metu pasirinkdami Įrankiai Sinchronizuoti raštelius bet kuriame raštelyje arba dialoge Ieškoti visuose rašteliuose.

### Sinchronizavimo konfliktų valdymas

Sinchronizuojant raštelius tarp keleto kompiuterių, gali kilti konfliktų. Dažniausiai taip būna nereguliariai sinchronizuojant raštelius keičiant sistemas. Tomboy aptinka raštelių turinio konfliktus ir padeda išvengti svarbių duomenų praradimo.

Jei raštelių sinchronizavimo metu yra aptinkamas konfliktas, atverčiamas dialogas Raštelio konfliktas. Jei jums nereikia pakeitimų, padarytų vietiniame raštelyje, jūs galite pasirinkti Perrašyti vietinį raštelį. Jei norite pasilikti vietinius pakeitimus naujame raštelyje, pasirinkite Pervadinti vietinį raštelį.

## Nustatymai

Norėdami pakeisti Tomboy nustatymus, spustelėkite dešiniuoju pelės mygtuku piktogramą skydelyje ir meniu pasirinkite Nustatymai. Pamatysite dialogą, panašų į parodytąjį skyriuje . Yra dvi nustatymų kategorijos, Redagavimas ir Karštieji klavišai. Nustatymai kiekvienai kortelei aprašyti žemiau.

### Redagavimas

Redagavimo kortelėje galima pakeisti raštelių redagavimo nustatymus. Šioje kortelėje yra trys žymimieji langeliai, kurių kiekvienas gali būti įjungtas arba išjungtas.

Rašant tekstą tikrinti rašybą

  Pažymėjus šį langelį rašybos klaidos bus pabrauktos raudonai ir bus pateikiami pasiūlymai kontekstiniame meniu, atveriamame spustelėjus dešinįjį pelės mygtuką. Šią parinktį galite įjungti ar išjungti pele arba klavišų kombinacija AltR.

  Rašybos tikrinimas galimas tik jei esate įdiegę GtkSpell paketą.

Paryškinti VikiŽodžius

  Pažymėjus šį langelį bus kuriamos nuorodos `TaipAtrodančiomsFrazėmss>. SpustelAltW.`

Naudoti pasirinktinį šriftą

  Pažymėjus šį langelį galima nustatyti pasirinktinį šriftą rašteliams. Jei parinktis išjungta, bus naudojamas numatytasis sistemos šriftas. Šią parinktį galite įjungti ar išjungti keisti pele arba klavišų kombinacija Alt F.

#### Tomboy redagavimo nustatymai

### Karštieji klavišai

Karštųjų klavišų kortelėje galima nustatyti klavišų kombinacijas įvairioms Tomboy funkcijoms. Norint nustatyti klavišų kombinacijas, reikia, kad būtų įjungta parinktis Klausytis karštųjų klavišų. Įjunkite ją klavišų kombinaciją Alt K.

Rodyti raštelių meniu

  Įveskite klavišų kombinaciją raštelių meniu atvėrimui.

Atverti „Pradėti čia“

  Įveskite klavišų kombinaciją, atveriančią raštelį Pradėti čia, kuris yra i

Sukurti naują raštelį

  Įveskite klavišų kombinaciją naujo raštelio sukūrimui.

Ieškoti rašteliuose

  Įveskite klavišų kombinaciją dialogo Ieškoti visuose rašteliuose atvėrimui.

#### Tomboy karštųjų klavišų nustatymai

### Sinchronizavimas

Daugiau informacijos rasite skyriuje .

### Priedai

Priedų kortelėje galima įjungti ir keisti Tomboy priedų nustatymus.

Kairėje matomas įdiegtų priedų sąrašas. Priedas yra įjungiamas pažymint jį sąraše ir spustelint mygtuką Įjungti. Priedas išjungiamas pažymint jį sąraše ir spustelint Išjungti.

Daugiau informacijos apie įdiegtus Tomboy priedus rasite skyriuje .

#### Tomboy priedų nustatymai

## Priedai

Pagal numatytuosius nustatymus, Tomboy yra keletas anksto įdiegtų priedų:

- Atgalinės nuorodos
- Bugzilla URL nuvilkimas
- Evolution pašto nuvilkimas
- Eksportas į HTML
- Fiksuoto pločio
- Dienos raštelis
- Spausdinti raštelius
- ir Kibių raštelių importavimas.

Kadangi šie yra iš anksto įdiegti, jie yra paruošti naudojimui ir yra automatiškai įkeliami į Tomboy sąsają.

Kai kurie priedai nėra įdiegti pagal numatytuosius nustatymus.

Atgalinės nuorodos (Kur yra saitai į čia?)

  Šis priedas leidžia žinoti, kuriuose rašteliuose yra saitai į redaguojamą raštelį. Tai leidžia lengviau sekti ryšius tarp raštelių. Jei šis priedas įjungiamas, meniu Įrankiai bus punktas Kur yra saitai į čia?. Pasirinkus šį punktą, pomeniu bus išvardinti rašteliai, kuriuose yra saitai į esamąjį. Norėdami atverti raštelį, pasirinkite jį pomeniu.

Bugzilla URL nuvilkimas

  Leidžia nuvilkti Bugzilla URL iš naršyklės tiesiai į Tomboy raštelį. Klaidos numeris įterpiamas į raštelį kaip saitas su nedidele klaidos piktograma šalia jo. Bugzilla saitą įterpus į raštelį, jį spustelėjus URL bus atvertas žiniatinklio naršyklėje.

  Nustatykite naudojamas piktogramas pakeisdami priedo nustatymus Nustatymų dialoge. Pažymėję Bugzilla priedą spustelėkite mygtuką Nustatymai, kad atvertumėte dialogą Bugzilla priedo nustatymai. Norėdami pridėti naują piktogramą, spustelėkite Pridėti, pasirinkite savo kompiuteryje esančią piktogramą, pateikite Bugzilla adresą (pvz., bugzilla.gnome.org) ir spustelėkite Atverti. Bet koks Bugzilla URL, nuvilktas iš vieno iš šių adresų, naudos jūsų nurodytą piktogramą.

Evolution pašto nuvilkimas

  Šis priedas leidžia nuvilkti elektroninius laiškus iš Evolution pašto programos į vieną iš jūsų Tomboy raštelių. Spustelėjus laiško piktogramą raštelyje bus atvertas atitinkamas elektroninis laiškas Evolution programoje.

Eksportas į HTML

  Kai šis priedas yra įdiegtas, Įrankių meniu yra Eksportuoti į HTML.

  Pasirinkus šį punktą jums bus pateiktas dialogas, kuriame galėsite pasirinkti, kur išsaugoti HTML failą. Įveskite failo pavadinimą ir spustelėkite Išsaugoti, kad išsaugotumėte failą, arba spustelėkite Atšaukti, jei norite atšaukti šį veiksmą.

  Norėdami eksportuoti visus raštelius, į kuriuos yra saitai esamame raštelyje, spustelėkite mygtuką Eksportuoti susietus raštelius.

Fiksuoto pločio

  Leidžia naudoti fiksuoto pločio šriftą kuriant ar redaguojant raštelius. Jei šis priedas yra įjungtas, meniu Tekstas yra punktas Fiksuoto pločio.

Dienos raštelis

  Šis priedas automatiškai sukuria raštelį „Šiandien“ dienos darbų užrašymui. Data naudojama kaip pagrindas formuojant raštelio pavadinimą. Pavyzdžiui, „Šiandien“ raštelio, sukurto 2007 m. vasario 28 d., pavadinimas būtų „Šiandien: Trečiadienis, 2007 vasario 28“

  Jei paliksite raštelį „Šiandien“ nepakeistą, priedas „Dienos raštelis“ jį automatiškai ištrins.

  Norėdami pakeisti raštelio „Šiandien“ numatytąjį turinį, sukurkite naują raštelį ir pakeiskite jo pavadinimą į „Šiandien: Šablonas“. Pakeiskite raštelio turinį į pageidaujamą. Tuomet, kai bus sukurti nauji „Šiandien“ rašteliai, jų turinys bus raštelio „Šiandien: Šablonas“ turinys.

Spausdinti raštelius

  Kai šis priedas yra įdiegtas, meniu Įrankiai yra punktas Spausdinti.

  Pasirinkite šį punktą, jei norite spausdinti esamą raštelį. Jums bus pateiktas standartinis GNOME spausdinimo dialogas.

Kibių raštelių importavimas

  Kai šis priedas yra įdiegtas, meniu Įrankiai yra punktas Importuoti iš Kibių raštelių.

  Naudokite šį punktą norėdami importuoti raštelius iš programos Kibieji rašteliai, kuri yra ankstesnėse GNOME versijose. Šis punktas buvo įtrauktas į Tomboy siekiant suteikti atnaujinimo galimybę vartotojams, kurie nori pereiti nuo programos Kibieji rašteliai prie Tomboy.